OzLabs/hebrew-wiki-articles huggingface dataset:
ראובן נמני

ראובן נמני (נולד ב-15 ביוני 1945, דרנה, המינהל הצבאי הבריטי בלוב ), הוא כדורגלן עבר ישראלי, אשר שיחק לרוב בעמדת המגן השמאלי, ומזוהה בעיקר עם קבוצות מכבי יפו ובית"ר תל אביב.

==קורות חייו==
ראובן נמני נולד ב-1945 בעיר הנמל דרנה שבלוב. הוריו היו ניצולי שואת יהודי לוב, ובמהלך מלחמת העולם השנייה נכלאו במחנה הריכוז ג'אדו. בהמשך, שרדו את הפרעות שהתחוללו ב-1948. ב-1949, במהלך העלייה ההמונית עלתה המשפחה לישראל, הגיעה לבאר יעקב ובהמשך התיישבה ברמלה. ב-1953 החל נמני לשחק כדורגל בקבוצת מכבי רמלה אשר נוהלה על ידי יוצאי בולגריה וב-1962, בראשיתה של עונת 1962/1963 בליגה א' עלה לקבוצה הבוגרת. בסיום העונה ירדה הקבוצה לליגה השלישית. יכולתו הגבוהה של נמני במגרש הובילה להעברתו לקבוצת מכבי יפו, אשר אומנה על ידי נוטקו ולב וסיימה את עונת 1963/1964 בליגה הלאומית כסגנית האלופה. משחק הליגה הראשון שלו נערך ב-3 באוקטובר 1964 במחזור הראשון של עונת 1964/1965 בליגה הלאומית מול מכבי פתח תקווה באצטדיון בלומפילד. את הקריירה החל נמני כקיצוני, ובהמשך לאחר עזיבתו של מוצי ליאון לדרום אפריקה הוצב כמגן שמאלי.

ב-1966 זומן נמני לנבחרת ישראל בכדורגל על ידי המאמן מילובן צ'יריץ', נכלל בסגל הרחב, אך לא שיחק במשחקים בינלאומיים רשמיים. נמני שיחק בשורות מכבי יפו עד לעונת 1969/1970 בליגה הלאומית. הקבוצה אשר אומנה על ידי איינשטיין קליש ירדה בסיום העונה לליגה השנייה. משחקו הליגה האחרון שלו בשורות מכבי יפו נערך ב-2 במאי 1970 מול הפועל באר שבע. בסך הכל שיחק נמני ב-156 משחקי ליגה בשורות מכבי יפו ובהם כבש 21 שערים. בעונת 1970/1971 בליגה הלאומית עבר לשחק בקבוצת בית"ר תל אביב וזאת עד לראשיתה של עונת 1975/1976. נמני נפצע ובהמשכה של העונה שיחק בבית"ר רמלה. בהמשך, שיחק שתי עונות בסקציה נס ציונה, שלוש עונות בהפועל באר יעקב ושתי עונות במכבי רמלה. ב-1983 פרש ממשחק פעיל. לאחר הפרישה, עבר נמני קורס מאמני כדורגל ואימן מספר שנים ילדים ונוער במסגרת בית ספר לכדורגל מטעם עיריית רמלה.

==חיים אישיים==
ראובן נמני מתגורר ברמלה ומתפרנס כנהג מונית. הוא נשוי לשושנה והם הורים ל-3 ילדים וסבים לנכדים ונינים. אחיו של ראובן היה הכדורגלן מאיר נמני, ואחיינו הוא אבי נמני.

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==

* [https://mhaifafc.com/gameZone?gameID=2556#item4 מכבי חיפה-מכבי יפו, 31 בדצמבר 1966], באתר מכבי חיפה
* 
* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:רמלה: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני סקציה נס ציונה
קטגוריה:כדורגלני נבחרת ישראל
קטגוריה:ישראלים ילידי לוב
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1945
סמל אי הפסחא

סמל אי הפסחא
סמל אי הפסחא הוא סמל בצבע צהוב המורכב משתי ציפורים המסודרות באופן סימטרי סביב ציר אנכי, הציפורים מחוברות באזור הרגליים והכנפיים. מוטיב הציפורים נקרא בשפת הרפה נוי "מאנו פירי" שפירושו "איחוד הציפורים" והוא מסמל את האיחוד והאהבה בין שני אנשים, על אף שמקורו אינו ידוע.

סמל הציפורים נמצא במספר גרסאות בתחריטים ובציורים. וכן קיים דמיון בינו לבין סמל ציפור ה"מנטורה" הקדושה לאנשי הרַפַּה נוּי. האגדה מספרת שהאל מאקה-מאקה שלח את הציפורים הללו מדי שנה כדי לנדוד ולהביא שפע ורווחה לעמו. הגעתן בלהקות הייתה מסמלת מזל והן היו מקננות בחלקים שונים של האי.

== ראו גם ==

==קישורים חיצוניים==

==הערות שוליים==

קטגוריה:אי הפסחא

אי הפסחא
אי הפסחא
ג'וזף פרקהרסון

ג'וזף פרקהרסון (באנגלית: Joseph Farquharson; 4 במאי 1846 – 15 באפריל 1935) היה צייר סקוטי, בעיקר של נופים לרבות בעלי חיים.

== ביוגרפיה ==
ג'וזף פרקהרסון נולד באדינבורו. אמו, הייתה בתו של רוברט איינסלי. את ימיו הראשונים בילה בבית אביו באדינבורו, ואחר כך באחוזת המשפחה בהיילנדס. אביו פרנסיס היה רופא ובעל אדמות מפינצ'אן. ג'וזף התחנך באדינבורו, וקיבל רשות מאביו לצייר רק בשבתות. כשהגיע לגיל 12, אביו קנה לו את הצבעים הראשונים ושנה לאחר מכן הוא הציג את הציור הראשון שלו באקדמיה המלכותית הסקוטית.<ref>"Joseph FARQUHARSON RA". www.banchorygallery.co.uk. Archived from the original</ref>

=== קריירה אמנותית ===
פרקהרסון התאמן באקדמיה לאמנות באדינבורו במהלך שנות ה-1860. הוא למד תחילה אצל פיטר גרהם ולאחר מכן בבית הספר באקדמיה הסקוטית המלכותית.

התערוכה הראשונה שלו באקדמיה המלכותית, הייתה ב-1873. בדומה לאמני אברדין מובילים כמו ויליאם דייס, הוא עקף את אדינבורו וגלאזגו לטובת תצוגות בלונדון כדי לזכות בקהל רב יותר ובפטרונים. דיוקנו הגדול הראשון, מיס אליס פארקהאר, הוצג ב-1884.

פרקהרסון מפורסם בעיקר בעבודותיו המתארות כבשים, ויצירותיו הטובות ביותר כוללות לעיתים קרובות גם דמות אנושית - גברים ונשים שעושים את עבודתם היומיומית לעיתים קרובות בנופים דרמטיים. כמעט כל העבודות המוקדמות היו בהשראת הסביבה הכפרית שלו. הוא המשיך ותיאר סצינות שלג, שהפכו לסימן ההיכר שלו.

משנת 1880 הוא בילה בפריז מספר חורפים, תקופה ששינתה את יצירתו. בפריז למד אצל קרולוס-דוראן, מעריץ של הצייר ולסקס. קרולוס-דוראן לימד את תלמידיו לחשוב במונחים של צורה וצבע. כתוצאה מכך, עבודתו של פרקהרסון התאפיינה בטיפול עשיר בצבע. רבים מציוריו הושלמו בצפון מזרח סקוטלנד. ב-1885 נסע לצפון אפריקה. בין היצירות שנוצרו במהלך שמונה השנים שלאחר מכן היו "המצרי" ו"על גדות הנילוס".

הוא נבחר כ"עמית" באקדמיה המלכותית ב-1900, והפך ל"אקדמי" מלא ב-1922. בנוסף להצגת למעלה מ-200 יצירות באקדמיה המלכותית, הוא הציג 73 באקדמיה המלכותית לאמנויות ו-181 באקדמיה לאמנות יפה. הוא גם הציג בקולג' המלכותי לאמנות ובגלריית טייט.<ref>Joseph Farquharson RA (1846 - 1935)". Royal Academy of Arts.</ref>

ניתן לייחס את הריאליזם הבולט של עבודתו של פרקהרסון לרצונו לעבוד באוויר הפתוח באקלים הסקוטי הקשה. פרקהרסון בנה צריף לציור על גלגלים, עם תנור וחלון זכוכית גדול לתצפית על הנוף. כמו כן, כדי להשיג תוצאה מציאותית ככל האפשר בעת ציור הכבשים הוא השתמש בעדר כבשים שהיה לו, כדי לשלב אותן כנדרש בנוף שבחר לצייר.<ref>Joseph Farquharson (1846-1935) - Flock of sheep approaching through a blizzard of snow". www.rct.uk.</ref><ref>Joseph Farquharson - The Joyless Winter Day". Tate Gallery.</ref>

== גלריה ==
<gallery mode="packed" heights="220">
 File:Joseph Farquharson Cauld Blaws the Wind Frae East to West (1888).jpg
File:Joseph Farquharson Blow Blow Thou Wintry Wind ca 1919.jpg
File:The shortening winter's day is near a close Farquharson.jpg
File:On the Finzean Hills .jpg
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1846
קטגוריה:נפטרים ב-1935
מזל (שיר)

"מזל" הוא סינגל שהוקלט על ידי הזמרים הישראליים איל גולן ועומר אדם. את השיר הוציאה לאור ב-26 במרץ 2017 חברת התקליטים NMC, והוא נכלל כרצועה ה-11 באלבום האולפן ה-20 של גולן, לא פשוט להיות פשוט.

== על השיר ==
"מזל" נכתב והופק על ידי יעקב למאי, דולב רם ופן חזות. ב-29 במרץ 2017 נכנס לשבוע אחד למצעד המדיה פורסט במקום השביעי. כמו כן, במצעד השנתי של כאן גימל דורג במקום ה-16. זהו שיתוף הפעולה הראשון בין גולן לאדם, דואטים רבים שהוציאו השניים עם זמרים אחרים, דוגמת ליאור נרקיס ("מהפכה של שמחה"), משה פרץ ("כשאת הלכת") ושלישיית מה קשור ("דבש בשפתיים"). לשיר הופק קליפ-מילים, המלווה לשתי תמונות של אדם ושל גולן שרים אל תוך מיקרופון באחת מהופעותיהם.

== מיקומי שיא ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי איל גולן
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי פן חזות
קטגוריה:שירים על מזל
קטגוריה:סינגלים בהוצאת NMC יונייטד אנטרטיינמנט
יוהאן אדלברט אנגרמאייר

יוהאן אדלברט אנגרמאייר (בצ'כית: Jan Vojtěch Angermayer; 9 בנובמבר 1674 – 18 באוקטובר 1742) היה צייר יליד בילינה, בממלכת בית הבסבורג. הוא התמחה בקומפוזיציות של טבע דומם. מאז 1699 הוא למד ציור בפראג יוהאן רודולף ביס ונרשם שם כחבר באגודת הציירים של העיר בין 1707 ל-1727.<ref>Seifertová, Hana (1979). Georg Flegel a kabinetní zátiší v Čechách v 17. a 18. století (exhibition catalogue) (in Czech). Prague - available in Czech National Library: Czech National Gallery. p. 39.</ref>

== ביוגרפיה ==
הוא נולד ב-9 בנובמבר 1674 בבילינה. מאז 1699 הוא חי בפראג, שם למד אצל הצייר השווצרי יוהאן רודולף ביס, שהגיע לפראג שבע שנים קודם לכן. יוהאן אדלברט הצטרף לגילדת הציירים של העיר העתיקה בשנת 1707. הוא יצר לו מוניטין בזכות ציוריו המפורטים של טבע דומם, לעיתים קרובות למדי בגודל קטן. בין תלמידיו שייכים צייר הרוקוקו המוקדם ג'ון קספר הירשלי וקרל קסטנר. מלבד שהות לצורכי עבודתו במנזר אוסק (1719–1722), בילה יוהאן אדלברט אנגרמאייר את רוב חייו בפראג, שם נפטר ב-10 במאי 1742.

אנגרמאייר צייר פרחים, בדים, גביעי ציד וסצנות שקטות מהטבע, אבל גם קומפוזיציות לא מסורתיות כמו טבע דומם עם שעון או טבע דומם עם קופסת תכשיטים (1708).<ref>Vondráčková, Marcela, ed. (2013). Baroko v Čechách: průvodce stálou expozicí Národní galerie v Praze, Uměleckoprůmyslového musea v Praze a Archeologického ústavu Akademie věd ČR, Praha (in Czech). Prague: Národní galerie. pp. 123–124</ref> הוא הושפע ממורו יוהאן רודולף בייס, שלמד בהולנד. אנגרמאייר היה ידוע במיומנותו בתיאור מציאותי של פרטים.

ניתן לסווג את רוב עבודותיו כטבע דומם זעיר, מכיוון שהרוחב או הגובה של ציוריו עולים רק לעיתים רחוקות על 35 ס"מ.

== גלריה ==
<gallery mode="packed" heights="200">
File:Johann Adalbert Angermeyer Vanitas.jpg
File:Still life with a stag's head, a kingfisher, a bullfinch and seashells.jpg
File:Johann Adalbert Angermeyer - Blumenstück - 6010 - Bavarian State Painting Collections.jpg
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1674
קטגוריה:נפטרים ב-1699
די. וו. מופט

דונלד ווֹרֶן "די. וו." מוֹפֶט (באנגלית: Donald Warren "D.W." Moffett; נולד ב-26 באוקטובר 1954) הוא שחקן אמריקאי.

==ביוגרפיה==
מופט נולד בהיילנד פארק שבאילינוי ולמד בבית ספר פרטי בגרמניה, לאחר שסיים לימודי יחסים בינלאומיים באוניברסיטת סטנפורד החל לעבוד בבנק השקעות בשיקגו אך הוא לא היה מרוצה מעבודתו ופנה ללימודי משחק. 

הוא הופיע במספר הפקות תיאטרון בשיקגו. ב-1987 החל לראשונה להופיע בקולנוע, ב-1990 שיחק לצד שריל לאד בסרט המתח "ליסה" ובאותה שנה שיחק בסרט הטלוויזיה "Fine Things" המבוסס על רומן מאת דניאל סטיל, ב-1993 גילם בלש בסרט בדרך למטה, ב-2000 הופיע בסרט הפשע טראפיק, ב-2003 שיחק בסרט הנעורים שלוש עשרה.

ב-2011 החל לשחק תפקיד קבוע בסדרה הוחלפו בלידתן.

בשנת 2023 גילם את טום בסרט הדרמה הרומנטית "הצצה ליחסים" שביים טוד היינס.

==קישורים חיצוניים==

קטגוריה:אמריקאים שנולדו ב-1954
קטגוריה:שחקני קולנוע וטלוויזיה אמריקאים
מאלבוס

מאלבוס (שם מדעי: Maleevus) הוא סוג מוטל בספק של דינוזאור צמחוני ממשפחת האנקילוזאוריים אשר התקיים במשך הקרטיקון שלפני 90 מיליון שנה (ייתכן שלפני 83–98 מיליון שנה) מזמננו במונגוליה. סוג זה מכיל מין יחיד - Maleevus disparoserratus.

==תיאור==
המאלבוס היה דמוי-אנקילוזאור קטן יחסית שנחשב בתחילה כשייך לסוג פינקוזאורוס (Pinacosaurus; בעבר כונה Syrmosaurus), והמאובנים שלו נמצאו בחפירות במונגוליה באזור "Shiregin Gashun" בשנות ה-40. החוקר הרוסי יבגני מאלב כינה את שם המין החדש כשהשתייך לסוג Syrmosaurus. החוקרת טטיאנה טומנובה (Tatyana Tumanova), העבירה את המין לסוג החדש, הקרוי על שם החוקר מאלב.

סוג זה היה קרוב כנראה לתאלרורוס ולפינקוזאורוס והוא ידוע רק משרידי לסת באורך 12 ס"מ, מה שמעלה סבירות שאורכו בבגרות הגיע ל-6 מטרים. עם זאת כיום לא בטוחים שזהו סוג תקף.

==קישורים חיצוניים==

קטגוריה:אנקילוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1987
קטגוריה:טקסונים שנויים במחלוקת
רובין ווקר

אדמירל משנה רובין מרגרט ווקר, AM (נולדה ב-1 ביולי 1959)<ref name="Who"></ref> היא רופאה אוסטרלית וקצינה בכירה בדימוס של הצי המלכותי האוסטרלי (RAN). ווקר הפכה לאדמירלית הראשונה ב-RAN כאשר מונתה למנתחת הכללית של כוחות ההגנה של אוסטרליה (ADF) ב-16 בדצמבר 2011. <ref></ref> <ref></ref>

כמנתחת כללית, ווקר פיקדה על פיקוד הבריאות המשותף (JHC) עד פרישתה בדצמבר 2015. מרשל אוויר משנה טרייסי סמארט מונתה כמחליפה שלה כמפקדת פיקוד הבריאות המשותף. <ref>[http://www.defence.gov.au/health/about/i-organisation.htm Joint Health Command], www.defence.gov.au; [http://www.defence.gov.au/health/about/i-about_jhc.htm About Joint Health Command], www.defence.gov.au</ref>

== הערות שוליים ==

קטגוריה:מסדר אוסטרליה: חברים
קטגוריה:אוסטרלים שנולדו ב-1959
קטגוריה:רופאות
קטגוריה:רופאים צבאיים
קטגוריה:רופאים אוסטרלים
קטגוריה:אנשי צבא אוסטרלים
קטגוריה:אדמירלים
קטגוריה:אדמירליות
אנתוני בלאק

אנתוני דייוויד בלאק (באנגלית: Anthony David Black; נולד ב-20 בינואר 2004) הוא כדורסלן אמריקאי המשחק בעמדות הקלע והרכז בקבוצת אורלנדו מג'יק מליגת ה-NBA.

==קריירה==
בלאק גדל בטקסס ושיחק כדורסל בתיכונים מקומיים,<ref></ref> ולאחר שהרשים – נבחר לשחק במשחק מקדונלד'ס אול-אמריקן של 2022, ובאותה שנה השתתף גם בנייקי הופ סאמיט.<ref></ref>

לאחר שדחה הצעות מהאוניברסיטאות גונזגה ו-TCU ומאוניברסיטת המדינה של אוקלהומה,<ref></ref> ולאחר ששקל גם להצטרף לג'י ליג איגנייט<ref></ref> – בחר בלאק לשחק עבור קבוצת הכדורסל של אוניברסיטת ארקנסו.<ref></ref><ref></ref> ב-22 בנובמבר 2022 קלע 26 נקודות בניצחון קבוצתו 80–54 על לואיוויל. יום למחרת, קלע שוב בלאק 26 נקודות, בהפסד קבוצתו 87–90 לקרייטון.

בתום עונה אחת, הכריז כי יתמודד בדראפט 2023 ב-NBA.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת ארקנסו
קטגוריה:אמריקאים שנולדו ב-2004
Airplane Pt. 2

"Airplane Pt. 2" הוא שיר שהוקלט על ידי להקת הבנים הדרום קוריאנית BTS ויצא לאור כחלק מהאלבום . ב-7 בנובמבר 2018, הגרסה היפנית של השיר שוחררה דרך דאף ג'אם כסינגל היפני התשיעי שלהם.

== רקע והוצאה לאור ==
יחד עם שחרור רשימת השירים של Love Yourself: Tear, אישרה ביג היט ש-"Airplane Pt. 2" הוא המשך לשיר "Airplane", אחד השירים במיקסטייפ של ג'יי-הופ. בראיון על מאחורי הקלעים של האלבום סיפר RM, שכאשר המנכ"ל באנג סי-היוק שמע לראשונה את "Airplane", השיר היה נשמע לו כמו שיר של BTS, מה שגרם להם לכתוב לשיר חלק שני.

== קידום ==
BTS קידמו את הגרסה הקוריאנית של השיר ב, כולל , , ואם קאונטדאון. בנוסף, הגרסה הקוריאנית קודמה בשידור חי במופע של אלן דג'נרס ב-25 במאי, למרות שהיא שוחררה רק באינטרנט.

ב-1 בדצמבר 2018 ביצעו BTS את השיר ב בסיאול ושבועיים לאחר מכן ביצעו אותו שוב בטקס בהונג קונג.

== ביקורת ==
הביקורת שקיבל השיר הייתה חיובית. לפי פרל שין ב-"Third Coast Review", ל-"Airplane Pt. 2" יש "הוק" ממכר שמתאים בדיוק לחודשי הקיץ. ביקורת האלבומים הקוראניים הפופולרית כינתה אותו אופנתי ומלא בקצב לטיני בעוד שאליאס לייט מ"רולינג סטון" אמר כי "Airplane Pt. 2" מזכיר את הסגנון של השיר של 50 סנט.

ב"פיצ'פורק" טען שלדון פירס שהשיר הוא "פופ מוצלח". קריסטל בל מ-MTV תיארה את השיר כ"קליט ועדכני, אנלוגיה חלומית לחייהם של כוכבי פופ". בנוסף שיבחה בל את BTS ואמר: "לראות את BTS מבצעים את השיר בשידור חי זה לצפות בשבעה ובשליטה המלאה שלהם באמנות, שבה כל תנועה עדינה היא חלק מסיפור גדול יותר".<ref></ref>

הביקורת של אלכסיס פטרידיס ב"גרדיאן" הייתה מעט מעורפלת וקבעה שהשיר נשמע כמו שיר פופ בריטי רגיל, עם כל הטוב והרע הכרוך בכך.

עם שחרורו נמכרה הגרסה הקוריאנית של השיר ביותר מ-10,000 עותקים בארצות הברית.

== שבחים ==
{| class="wikitable sortable"
|+
!מפרסם
!רשימה
!דירוג
|-
|ספוטיפיי
|הטובים ביותר של 2018: קיי-פופ
|21
|}

== קומפוזיציה ==
"Airplane pt 2" הוא במפתח סי מינור, בקצב של 140 פעימות לדקה ובאורך 3:30 דקות. זהו שיר בהשראת פופ לטיני עם מילים שמדברות על כמה רחוק חברי הלהקה הגיעו, על הרצון להצליח ועל היכולת לטייל ברחבי העולם ולשיר את המוזיקה שלהם.

== קרדיטים ==
=== הגרסה הקוראנית ===
הקרדיטים נלקחו מהערות האלבום .
* פידוג - מפיק, קלידים, סינתיסייזר, עיבוד ווקאלי וראפ, עריכה דיגיטלית, מהנדס הקלטה
* RM – מפיק
* אלי טמפוסי – מפיקה
* ליזה אוון - מפיקה
* רומן קמפולו - מפיק
* באנג סי-היוק – מפיק, קלידים
* שוגה - מפיק
* ג'יי-הופ – מפיק
* ג'ונגקוק – מקהלה
* – מקהלה, מהנדסת הקלטות
* לי טאווק - גיטרה
* לי ג'ויאונג - בס
* סלואו ראביט – עיבוד ווקאלי, מהנדס הקלטות
* סופרים בוי – עיבוד ראפ, מהנדס הקלטות
* היס נויז - עריכה דיגיטלית
* - מהנדס מיקסים

== מיקומי שיא במצעדים ==

== נתוני מכירות ותארים ==
{| class="wikitable sortable" style="text-align:center;"
|+
!מקום
!תארים
!מכירות
|-
! (PMB)
|20x20 פיקסליםזהב
|20,000
|-
| colspan="3" | <small>נתוני מכירות + סטרימינג המבוססים על התואר בלבד.</small>
|}

==קישורים חיצוניים==

* 
* 

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי BTS
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:שירים על תעופה
יאן אדולף ברנדייס

יאן אדולף ברנדייס (באנגלית: Jan Adolf Brandeis; 9 ביוני 1818 – 13 בנובמבר 1872) היה צייר דיוקנאות וצלם צ'כי.<ref>Naděžda Blažíčková-Horová, 19th-Century Art in Bohemia (1790-1910), Painting, Sculpture, decorative arts, National Gallery in Prague, 2009</ref>

== ביוגרפיה ==
הוא למד בתחילה לצייר על פורצלן, ולאחר מכן למד באקדמיה לאמנויות יפות בפראג אצל פרנטישק טקדליק. הוא המשיך את לימודיו במינכן אצל צייר הדיוקנאות, ג'וזף ברנהרדט, ולאחר מכן נסע לפריז ב-1852, שם עבד בסטודיו של תומאס קוטיר. עם שובו לפראג, הוא התפרסם כצייר פורטרטים ומיניאטורות.

בסביבות 1860, הוא החל להתנסות בדאגרוטייפ. ב-1861 פתח סטודיו לצילום. הוא התמחה בפורטרטים בצבעי פסטל. לאחר שלוש שנים בלבד הוא סגר את הסטודיו ומכר את הציוד שלו במכירה פומבית.

הוא נפטר בשנת 1872, ונקבר בבית הקברות אולשאני.

הוא נודע בעיקר בזכות המיניאטורות שלו בצבעי מים, והיו כמה משפחות אצילים בין לקוחותיו הקבועים. כצלם, הוא נמנע משימוש ברקעים מלאכותיים צבועים. עבודתו בתחום זכתה לשבחים מהמגזין "למיר". בשנותיו המאוחרות, הוא צייר לעיתים קרובות דיוקנאות מתצלומים, ולא מהחיים.<ref>P. Scheufler: Pražské fotografické ateliéry 1839-1918, I.,II., Muzeum Hlavního Města Prahy, 1987, 1989;</ref>

הרמינה לאוקוטובה הייתה בין תלמידותיו.

== גלריה ==
<gallery mode="packed" heights="220">
File:Brandeis-Rose.jpg
File:Brandejs Jan Adolf - JUDr. Václav Bělský (1867).jpg
File:Jan Brandeis - Camille de Rohan-Rochefort-Guéméné 1866.jpg
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1818
קטגוריה:נפטרים ב-1872
הנייברהוד

הנייברהוד (באנגלית: The Neighbourhood) היא להקת רוק אמריקאית שהוקמה בקליפורניה, בשנת 2011.

==היסטוריה==
הנייברהוד הוקמה באוגוסט 2011 על ידי הזמר ג'סי רתפורד, הגיטריסטים זכרי אבלס וג'רמיה פרידמן, הבסיסט מייקל מרגוט והמתופף בריאן "אוליבר" סממיס. חברי הנייברהוד בחרו באיות הבריטי של המילה "neighbourhood" ("שכונה") בעצת מנהלם, על מנת להבדיל מלהקה שכבר משתמשת באיות האמריקאי, ומכאן ששמות השירים משתמשים גם הם באיות הבריטי.<ref></ref>

בתחילת 2012, הוציאה הלהקה את "Female Robbery" ואת "Sweater Weather".<ref></ref> במאי 2012, הלהקה חשפה את המיני-אלבום הראשון שלה, שנקרא I'm Sorry..., להורדה בחינם, בהפקתו של ג'סטין פילברו.<ref></ref> בדצמבר 2012 הוציאה הלהקה את המיני-אלבום השני שלה, Thank You.<ref name="ThankYouEP"></ref>

ב-23 באפריל 2013 הוציאה הלהקה את אלבום הבכורה שלה, I Love You. האלבום הגיע למקום ה-39 במצעד הבילבורד 200 ומכר 9,000 עותקים בשבוע הראשון לצאתו בארצות הברית.<ref></ref> לאלבום קדם הסינגל המוביל "Sweater Weather", לו פורסם וידאו קליפ ב-5 במרץ 2013.<ref></ref> השיר עמד בראשם של מצעדים שונים בעולם בתחילת יוני 2013, ובהם מצעד שירי הרוק & האלטרנטיביים של בילבורד.

ב-10 בדצמבר 2013 הוציאה הלהקה מיני-אלבום בשם The Love Collection.<ref name="TheLoveCollectionEP"></ref> ב-28 בנובמבר 2014, פרסמה הלהקה מיקסטייפ בשם להורדה בחינם.<ref></ref> את המיקסטייפ הנחה די ג'יי דרמה והוא כולל הופעות אורח של YG, פרנץ' מונטנה, דני בראון, ג'י איזי ואמנים נוספים.<ref></ref> המיקסטייפ יצא לאור באופן רשמי לסטרימינג ולהורדה דיגיטלית ב-22 בנובמבר 2017.<ref name="000000andFFFFFF"></ref>

באוגוסט 2015 הכריזה הלהקה על צאת אלבומה השני, Wiped Out! ב-30 באוקטובר. לאלבום קדם הסינגל המוביל "R.I.P. 2 My Youth" והוא הגיע למקום ה-13 במצעד הבילבורד 200 האמריקאי.<ref name="Billboard200"></ref><ref></ref> הלהקה יצאה לסיבוב הופעות באירופה בנובמבר 2015,<ref></ref> ולסיבוב הופעות אמריקאי במאי-יוני 2016 על מנת לקדם את האלבום.<ref></ref>

ב-21 בספטמבר 2017, הלהקה פרסמה את המיני-אלבום Hard, שהגיע למקום ה-183 במצעד הבילבורד 200 האמריקאי.<ref name="HardEP"></ref> מיני-אלבום נוסף בשם To Imagine יצא ב-12 בינואר 2018.<ref name="ToImagineEP"></ref><ref name="ToImagineEPiTunes"></ref> ב-9 במרץ, יצא אלבום האולפן השלישי של הלהקה, The Neighbourhood, שכלל רצועות מהמיני-אלבומים הקודמים לו, ובהן הסינגל המוביל "Scary Love". לאחר צאתו, הרצועות המיני-אלבומים שלא נכללו ברשימת הרצועות הסופית של האלבום נאספו במיני-אלבום נוסף בשם Hard to Imagine. לאחר מכן, הוציאה הלהקה את המהדורה השלמה של האלבום, שנקראת Imagine the Neighborhood Ever Changing.

ב-25 בספטמבר 2020 יצא אלבומה הרביעי של הלהקה, Chip Chrome & the Mono-Tones. בפברואר 2022 הכריזה הלהקה כי היא לוקחת הפסקה.

==דיסקוגרפיה==
===אלבומי אולפן===
* 2013: I Love You
* 2015: Wiped Out!
* 2018: The Neighbourhood
* 2020: Chip Chrome & the Mono-Tones

===אלבומי הוצאה מחודשת===
* 2018: Hard to Imagine The Neighbourhood Ever Changing

===מיני-אלבומים===
* 2012: I'm Sorry...
* 2012: Thank You
* 2013: Spotify Sessions
* 2013: The Love Collection
* 2017: Hard
* 2018: To Imagine
* 2018: Hard to Imagine
* 2018: Ever Changing

===מיקסטייפים===
* 2014: 

==קישורים חיצוניים==
* 

==הערות שוליים==

קטגוריה:להקות רוק אמריקאיות
קטגוריה:רביעיות מוזיקליות
קטגוריה:להקות שהוקמו בשנת 2011
קטגוריה:אמני קולומביה רקורדס
אמנת טשקנט

אמנת טשקנט היא אמנה שנחתמה בין הודו לפקיסטן ב-10 בינואר 1966, לאחר מלחמת הודו–פקיסטן השנייה, שקבעה על החזרת הכוחות לקוויהם ערב המלחמה.<ref name="BBCnews"></ref><ref name="RB"></ref>

== רקע ==
הלוחמה בין הצדדים פסקה ב-20 בספטמבר 1965, כששתי הצדדים הסכימו להפסקת האש עליה החליטה מועצת הביטחון של האו"ם בהחלטה 211.

את הפגישה אירחה ברית המועצות בטשקנט שבאוזבקיסטן בין ה-4 ל-10 בינואר 1966 בניסיון ליצור הסדר קבוע יותר בין הצדדים.<ref name="MapsOfIndia"></ref>

הסובייטים, המיוצגים על ידי ראש ממשלת ברית המועצות אלכסיי קוסיגין, תיווכו בין ראש ממשלת הודו לאל בהדור שסטרי לבין נשיא פקיסטן איוב ח'אן.<ref></ref>

== האמנה ==
הצהרה שפורסמה, מתוך ניסיון להוות בסיס לשלום בר קיימא, קבעה כי הצבא ההודי והצבא הפקיסטני יחזרו לעמדותיהם בגבול הודו–פקיסטן טרם הסכסוך, לא יאוחר מ-25 בפברואר 1966; אף מדינה לא תתערב בענייניה הפנימיים של אחרת; היחסים הכלכליים והדיפלומטיים יוחזרו; תהיה העברה מסודרת של שבויי מלחמה, ושני המנהיגים יפעלו לשיפור היחסים הבילטרליים.

== השלכות ==
ההצהרה ספגה ביקורת פנימית חריפה בשתי המדינות, שכן ההודים והפקיסטנים ציפו ליותר ממה שהוסכם עליו. בהתאם להצהרת טשקנט, נערכו שיחות בדרג השרים ב-1 וב-2 במרץ 196. אף על פי שהשיחות לא העלו דבר, חילופי הדברים נמשכו לאורך כל האביב והקיץ.

בהודו, ההצהרה ספגה ביקורת משום שהיא לא כללה הצהרה על אי לחימה או ויתור כלשהו על מלחמת גרילה ברחבי קשמיר.

לאחר חתימת הצהרת טשקנט, מת ראש ממשלת הודו לאל בהדור שסטרי בנסיבות מסתוריות בטשקנט; מותו הפתאומי הוביל לתיאוריות קונספירציה הטוענות כי הוא הורעל.<ref name=":0"></ref> העיתונאי ותאורטיקן הקונספירציות<ref></ref> <ref></ref> גרגורי דאגלס טען כי ערך סדרה של ראיונות עם קצין הביון האמריקאי רוברט קראולי ב-1993. לפי דאגלס, קראולי טען כי ה-CIA התנקש בשאסטרי ובמדען הגרעין ההודי הומי ג'יי בהאבה כדי לסכל את התפתחות תוכנית הנשק הגרעיני של הודו.<ref></ref> <ref></ref> ממשלת הודו סירבה לפתוח לעיון הציבור את הדווח על מותו בטענה שהדבר עלול לפגוע ביחסי החוץ של הודו, יגרום להפרעה במדינה, ויפר את הזכויות הפרלמנטריות.<ref name=":0" />

בפקיסטן גרם ההסכם לסערה חברתית, והפגנות והפרות סדר פרצו ברחבי המדינה. אף על פי שבסופו של דבר דוכאה התסיסה, הצהרת טשקנט פגעה מאוד בתדמיתו של איוב ח'אן, והייתה אחד הגורמים לנפילת משטרו ב-1969.<ref>[https://www.thefridaytimes.com/tft/the-falling-out-at-tashkent-1966/ The falling out at Tashkent (1966) between Ayub Khan and Zulfiqar Ali Bhutto] The Friday Times (newspaper), Updated 4 November 2016, Retrieved 24 July 2020</ref><ref name="PublicAffairs, Lieven"></ref>

== קישורים חיצוניים ==
* [http://peacemaker.un.org/node/1487 הטקסט המלא של הצהרת טשקנט], משכין השלום של האו"ם
* [http://peacemaker.un.org/document-search?keys=&field_padate_value%5Bvalue%5D%5Bdate%5D=&field_pacountry_tid=india הסכם שלום כולו להודו], משכין השלום של האו"ם
* [http://peacemaker.un.org/document-search?keys=&field_padate_value%5Bvalue%5D%5Bdate%5D=&field_pacountry_tid=pakistan כל הסכמי השלום עבור פקיסטן], משכיו השלום של האו"ם
* 

== הערות שוליים ==

קטגוריה:1966 בברית המועצות
קטגוריה:ברית המועצות: יחסי חוץ
קטגוריה:יחסי הודו–פקיסטן
קטגוריה:טשקנט
טשקנט
Max (שירות הזרמת מדיה)

Max (לשעבר HBO Max) הוא שירות סטרימינג וספק וידאו על פי דרישה אמריקאית מבית חברת וורנר מדיה, שבבעלות האחים וורנר דיסקברי שהושק ב-23 במאי 2023.

התוכן שמשודר בשירות כולל את כל התוכן של תאגיד וורנר מדיה וכן תוכן צד-שלישי.

Max מבוסס על שירות הטלוויזיה של וורנר מדיה וכולל את סדרותיה וסרטיה השונים, בנוסף לסדרות וסרטים חדשים ומספר מצד שלישי שהופקו במיוחד לצורך השירות. השירות נוצר במקומו של שירות הזרמת המדיה HBO Max, שהיה קיים ממאי 2020 עד אפריל 2023.

==תוכן==
HMax משדר תוכן מקורי וכן תוכן שהופק עבור יתר מותגי התוכן שבבעלות האחים וורנר. בדומה לפלטפורמה הקיימת של החברה, כמו HBO Go, השירות לא כולל שידור חי של הערוצים הליניאריים של HBO.

לפי פרסומים מאוגוסט 2022, שירות HBO Max היה צפוי להתרחב גם לישראל במהלך שנת 2024 ועם מיתוג השירות מחדש עולים הסיכויים שזה יקרה.

בעקבות המיזוג בין האחים וורנר לדיסקברי, השירות מכיל גם את כל תוכני דיסקברי, כאשר יישום דיסקברי+, מוזג לתוך השירות החדש.

==הפקות מקור בולטות==
===סדרות===
*טוקיו וייס, עונה 2
*פיסמייקר, עונה 2
*הפינגווין
*בית הדרקון, עונה 2
*הארי פוטר, סדרת אתחול לזיכיון סרטי הארי פוטר.
*בלש אמיתי, עונה 4
*המשטר
*האביר משבע הממלכות
*האוהד
*גרמלינס: הסודות של המוגוואי
*Full Circle
*חולית: הנבואה

== קישורים חיצוניים ==

* 

== הערות שוליים ==

קטגוריה:שירותי הזרמת טלוויזיה באינטרנט
קטגוריה:האחים וורנר
החלטה 211 של מועצת הביטחון של האו"ם

החלטה 211 של מועצת הביטחון של האו"ם היא החלטה של מועצת הביטחון של האו"ם שהתקבלה ב-20 בספטמבר 1965. ההחלטה דרשה הפסקת אש בין הודו לפקיסטן במלחמת הודו–פקיסטן השנייה, והייתה המשך להחלטות 209 ו-210 שלא כובדו על ידי הצדדים.

המועצה דרשה שהפסקת האש תיכנס לתוקף בשעה 07:00 שעון גריניץ' ב-22 בספטמבר, וששני הצדדים ייסוגו לעמדות שהיו בהם לפני ה-5 באוגוסט. 

המועצה ביקשה מהמזכ"ל להבטיח את הפיקוח על הפסקת האש וקראה לכל המדינות להימנע מכל פעולה העלולה להחמיר את המצב. <ref></ref> כמו כן, המועצה החליטה כי ברגע שתושג הפסקת אש תשקול אילו צעדים ניתן לנקוט כדי לסייע ליישוב הבעיה הפוליטית העומדת בבסיס הסכסוך.

ההחלטה התקבלה בתמיכת עשרה קולות מול אפס, כאשר ירדן נמנעה.

==קישורים חיצוניים==
* [https://undocs.org/S/RES/211(1965) טקסט ההחלטה באתר undocs.org]
* [https://en.wikisource.org/wiki/United%20Nations%20Security%20Council%20Resolution%20211 United Nations Security Council Resolution 211], בויקיטקס האנגלי
== הערות שוליים ==

קטגוריה:יחסי הודו–פקיסטן
קטגוריה:החלטות מועצת הביטחון של האו"ם ב-1965
קטגוריה:החלטות מועצת הביטחון של האו"ם בנוגע להודו
קטגוריה:החלטות מועצת הביטחון של האו"ם בנוגע לפקיסטן
Don't

Don't הוא סינגל הבכורה של הזמר האמריקאי ברייסון טילר. הוא יצא לאור ב-20 במאי 2015, כסינגל המוביל מתוך אלבום הבכורה שלו, Trapsoul. השיר הופק על ידי אפיק פרו. השיר מכיל אינטרפולציה מתוך "Shake It Off" של מריה קארי בבית השני. בשיאו הגיע השיר למקום ה-13 במצעד בילבורד הוט 100 האמריקאי, שם היה לשיר הראשון של טילר ב-20 הראשונים במצעד.

==רקע והוצאה==
במקור פרסם טילר את השיר באוקטובר 2014 בדף הסאונדקלאוד שלו, והוא החל לקבל תשומת לב ממעריצים באינטרנט ומקורבים בתעשיית המוזיקה, צבר ארבע מיליון האזנות בששת החודשים הראשונים, ובסופו של דבר הגיע למעל ל-35 מיליון האזנות.<ref></ref> טילר, לאחר הגברת הפופולריות של הסינגל, ציין כי הוא "עשה את החרא הזה בסלון" שלו.<ref></ref>

==וידאו קליפ==
הווידאו קליפ הנלווה לשיר פורסם ב-17 באוקטובר 2015, בחשבון ה-Vevo של טילר ביוטיוב. מאז צאתו, זכה הקליפ למעל ל-400 מיליון צפיות.<ref></ref>

==הצלחה מסחרית==
השיר נכנס למצעד בילבורד הוט 100 במקום ה-84 ב-17 באוקטובר 2015, והגיע בשיאו למקום ה-13. זהו הסינגל הראשון של טילר ב-20 הראשונים במצעד. ב-16 בנובמבר 2017, הסינגל זכה בתואר הפלטינה המרובעת מטעם איגוד תעשיית ההקלטות האמריקאי (RIAA) עבור מכירות ויחידות שקולות לאלבום משולבות של למעלה מארבעה מיליון עותקים בארצות הברית.<ref name="forbes"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה ×4
| 320,000
|-
! דנמרק (IFPI Danmark)
| זהב
| 45,000
|-
! פורטוגל (AFP)
| פלטינה
| 20,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×7
| 7,000,000
|}

==קישורים חיצוניים==

==הערות שוליים==

קטגוריה:שירי 2015
קטגוריה:סינגלי בכורה מ-2015
קטגוריה:שירי ברייסון טילר
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת RCA רקורדס
כלבים (שבט)

[[זאב הודי]]
[[שועל קולפאו]]
כלבים (שם מדעי: Canini) הוא שבט המכיל מספר סוגים של יונקים טורפים במשפחת הכלביים. זהו אחד משלושה שבטים במשפחה זו, יחד עם השועל (Vulpini) והשועל האפור (Urocyonini). שבט זה מכיל את הכלביים הגדולים ביותר. מיני השבט התפצלו מאב קדמון משותף לפני כ-9 מיליון שנים.

== טקסונומיה ==
* תת-שבט: כלבים (Canina)
** סוג: כלב (Canis)
*** מין זאב ערבות (Canis latrans)
*** מין זאב מצוי (Canis lupus)
**** תת-מין כלב הבית (Canis lupus familiaris)
*** מין זאב אדמוני (Canis rufus)
*** מין זאב אלגונקווין (Canis lycaon)
*** מין זאב חבשי (Canis simensis)
*** מין תן זהוב (Canis aureus)
*** מין זאב זהוב אפריקאי (Canis lupaster)
** סוג ומין יחיד: דול מצוי (Cuon alpinus)
** סוג ומין יחיד: זאב טלוא (Lycaon pictus)
** סוג תן (Lupulella)
*** מין תן שחור-גב (Lupulella mesomelas)
*** מין תן לבן-פס (Lupulella adusta)
* תת-שבט כלביים דרום-אמריקאים (Cerdocyonina)
** סוג: שועל דרום אמריקני (Lycalopex)
*** מין שועל הפמפס (Lycalopex gymnocercus)
*** מין שועל דרווין (Lycalopex fulvipes)
*** מין שועל ארגנטינאי אפור (Lycalopex griseus)
*** מין שועל ארגנטינאי לבן (Lycalopex vetulus)
*** מין שועל ערבות פרואני (Lycalopex sechurae)
*** מין שועל קולפאו (Lycalopex culpaeus)
** סוג ומין יחיד: שועל הסרטנים (Cerdocyon thous)
** סוג ומין יחיד: שועל קטן-אוזן (Atelocynus microtis)
** סוג ומין יחיד: זאב הרעמה (Chrysocyon brachyurus)
** סוג ומין יחיד: זאב היער (Speothos venaticus)

== ראו גם ==
* שועל
* שועל אפור

==קישורים חיצוניים==

קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
קטגוריה:כלביים
יעל בן-ברוך

יעל בן-ברוך (נולדה ב-6 ביוני 1950) היא סופרת ילדים ונוער ישראלית. ב-1978 החלה לפרסם שירים וסיפורים בעיתוני ילדים בעידודו של הסופר אהוד בן עזר.

הסופר חיים באר עודד אותה לכתוב את "תעלומת הפמוט האבוד" המבוסס על זיכרונות אביה מפרשת גירוש היהודים על ידי הטורקים מארץ-ישראל במלחמת העולם הראשונה<ref name=":0"></ref>.

== ביוגרפיה ==
יעל בן-ברוך נולדה ברמת גן. למדה בתיכון בסמינר הקבוצים ובוגרת האוניברסיטה העברית בירושלים בחינוך מיוחד והיסטוריה של עם ישראל.

עבדה כמורה במסגרות שונות של החינוך המיוחד. בין השנים 1983–1985 שהתה בארצות הברית לצורך השתלמות בן זוגה. למדה בהיברו יוניון קולג' בסינסינטי אוהיו וסיימה לימודי תואר שני בתנ"ך.

בשנים 1991–1996 עבדה כמרצה ומדריכה פדגוגית במכללות למורים. משנת 1996 יעל עסקה בהדרכת מורים בחינוך המיוחד. ב-2001 סיימה תואר שני בהצטינות, בספרות משווה באוניברסיטת בר-אילן<ref name=":0" />.

יעל בן-ברוך יצאה לגמלאות בשנת 2012.

נשואה לגלעד בן ברוך ואמא לחמישה ילדים. מתגוררת ברמת גן.

=== פרסים ===
* ב-2002 קבלה ציון לשבח מטעם פרס זאב לספר "שחרר אותו ילד" בהוצאת ספרית הפועלים.
* ביוני 2004 קבלה ציון לשבח בתחרות סיפורים ע"ש אוריאל אופק מטעם המרכז לטכנולוגיה חינוכית.

== ספריה ==
* ילדה גדולה (תל אביב: עם עובד, תשמ"ח 1988)
* ריז'יק (תל אביב: עם עובד, תשנ"ב 1991)
* תעלומת הפמוט האבוד (אור יהודה: ספרית מעריב, תשנ"ד 1994)
* הצב שרצה לחצות את הכביש (תל אביב: יסוד, תשנ"ד 1994)
* ילד חמוץ-מתוק (ראשון לציון: מסדה, 1994)
* אי נהדר ושמו אפשר (נשר: מגאסון הולדינגס, 1994)
* בגלל הבית שעל העץ (חולון: מסדה, 1995)
* גם אורה רוצה להתחתן: מתי הוא שלנו (תל אביב: הקיבוץ המאוחד, 1996)
* כפתורים (קרית-גת: דני ספרים, תשנ"ז 1997)
* רוצה את אמא (תל אביב: עם עובד, תשנ"ח 1997)
* שימג (תל אביב: ידיעות אחרונות: ספרי חמד, 1998)
* מה שחשוב באמת (תל אביב: ספרית פועלים, תשנ"ט 1999)
* בלי ידיים: שבעה ספורים (נתניה: עמיחי, תש"ס)
* שחרר אותו, ילד! (בני ברק: ספרית פועלים, תשס"ב 2001)
* צעד וחצי (תל אביב: הקיבוץ המאוחד, 2002)
* דניאלה שמחה בשקט (תל אביב: עם עובד, תשס"ג 2003)
* דרושים (בני-ברק: ספרית פועלים, תשס"ו 2006)
* מותר להתנשק בשביל הראשי (בני ברק: ספרית פועלים, תשס"ח 2008)
* מיוחדים (בני-ברק: ספרית פועלים, תשע"א 2011)
* מִשְׁפָּחָה מְיֻחֶדֶת בְּמִינָהּ (ישראל: בטן הוצאה לאור, 2016)
* רוצה את אמא (תל אביב: גוונים, 2018)
* ואז הכול התהפך (בני ברק: ספרית פועלים, 2019)

== קישורים חיצוניים ==
* 
* 
* 
* 
* [https://www.dafdaf.co.il/Details.asp?MenuID=2&SubMenuID=144&PageID=1158&Ot=ב יעל בן בָּרוּך] באתר דףדף
* [https://gen.rlzm.co.il/persons/יעל-בן-ברוך/ יעל בן ברוך] באתר אלבום משפחות
* [https://www.google.co.il/search?tbo=p&tbm=bks&q=inauthor:%22יעל+בן+ברוך%22 יעל בן ברוך] באתר גוגל ספרים
* [https://www.saltarbut.co.il/18-literature/117-יעל-בן-ברוך.html ספר חדש לשכבות ד-ו במצעד הספרים עם מפגש מרתק חדש "ואז הכל התהפך"] באתר שטראוס סל של תרבות
* [https://ha-pinkas.co.il/שלושה-שירים-מאת-יעל-בן-ברוך/ שלושה שירים מאת יעל בן ברוך] באתר הפנקס, 16 באוקטובר 2013

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:רמת גן: אישים
קטגוריה:ישראליות שנולדו ב-1950
קטגוריה:ישראלים שנולדו ב-1950
איליץ' ריבאס

איליץ' ריבאס (בספרדית: Ilyich Rivas; נולד ב-9 ביוני 1993) הוא מנצח ונצואלי אמריקאי.

==קריירה==
רביאס נולד בסן קריסטובל והוא בן למשפחת מוזיקאים. את הכשרתו הראשונה כמנצח קיבל בהדרכת אביו המנצח אלחנדרו ריבאס, המשמש למעשה כמדריכו עד היום. הוא זכה בפרס הניצוח על שם ברונו ולטר ובפרס יוליוס בר המעונק בפסטיבל ורבייה לבעלי כישרונות בולטים.

כשהיה בן 16 ניצב ריבאס על דוכן המנצחים של התזמורת הסימפונית של אטלנטה, ומאז הוא מתארח בקביעות על במותיהן של תזמורות מובילות בעולם. כגון: תזמורות הרדיו של שטוטגרט, פרנקפורט, סטוקהולם, תזמורת סוויס רומנד בשווייץ והתזמורת הפילהרמונית של לונדון, שם היה מנצח משנה ושם ניצח על סדרות מינויים באולם הקונצרטים רויאל פסטיבל הול.

הוא זכה במינוי של מנצח עמית של תזמורת בולטימור לשנתיים ימים וכן נמנה עם עמיתי מכון פיבודי כמנצח שזכה בהדרכתם של גוסטב מאייר ומרין אולסופ. מייקל טילסון תומאס הזמין אותו לעבוד עם תזמורת בבית האופרה של סידני.

עוד הדריך ריבאס מוזיקאים צעירים בפסטיבל ורבייה בשווייץ, בקולג' המלכותי למוזיקה בלונדון, באקדמיה הלאומית במלבורן, בתזמורת הצעירים של אמריקה ובתזמורת הצעירים של באהיה בברזיל. בשנים האחרונות ניצח בין היתר על תזמורות באוקלנד (ניו זילנד), ליברפול, ברנו, פוזנן, פריז, תזמורת הרדיו הפילהרמונית הגרמנית, התזמורת הקאמרית של לה סקאלה, ועל התזמורת הפילהרמונית של הנובר. הוא ניצח בפסטיבל המוזיקה שלזוויג-הולשטיין בגרמניה. לאחרונה ניצח על התזמורת הלאומית איל-דה-פראנס באולם 'פילהרמוני' בפריז, על התזמורת הלאומית של אירלנד בדבלין, על תזמורת מינסוטה בארצות הברית ועל תזמורות בליון, נורקופינג, ואופסלה באירופה.

במקביל, פיתח ריבאס קריירת ניצוח בבתי אופרה לאחר שצבר ניסיון במשך שלוש שנים כמנצח בפסטיבל גליינדבורן בהדרכת ולדימיר יורובסקי. בין היתר הוא ניצח על הפקות של האופרות "נישואי פיגארו" ו"הנזל וגרטל" בסיורי להקת האופרה של גליינדבורן; על 'לה טרוויאטה' באופרה המתיירת ההולנדית ועל הפקות של האופרה 'לה בוהם' באופרה נורת' באנגליה.

בישראל ניצח לראשונה על התזמורת הסימפונית הישראלית ראשון לציון.

== קישורים חיצוניים==
*

קטגוריה:מנצחים אמריקאים
קטגוריה:מוזיקאים ונצואלים
קטגוריה:ונצואלים שנולדו ב-1993
ניר זהבי

ניר זהבי (נולד ב-18 בספטמבר 1984) הוא יוצר, כותב, במאי ועורך תוכן ישראלי.

== ביוגרפיה ==
ניר נולד בארצות הברית וגדל במושב הדר עם בעמק חפר. בוגר לימודי תקשורת וניהול במכללה למנהל.

בשנים 2011–2012 היה תחקירן ועורך משנה בתוכנית "מה נסגר?" עם רועי בר-נתן וב"צינור לילה" עם גיא לרר בערוץ 10.

ב-2013 הצטרף לצוות התוכן של "ארץ נהדרת" למשך 7 עונות, בהן עבד כעורך התכנית תחת העורך הראשי מולי שגב. בתקופה זו זכתה התכנית ב-3 פרסי אקדמיה.

באותן שנים ערך גם את "עוד כותרות", ספין אוף של "ארץ נהדרת", "תוכנית קיציס", ״[https://www.youtube.com/watch?v=gdavWTyCcy4 תום יער עושה סטנדאפ]״, ערך תסריט סטנדאפ בעונה השנייה של "סבתא בישלה". וכתב מספר מערכונים לתוכנית הרדיו של "טייכר וזרחוביץ'" ברדיו תל אביב.

החל משנת 2020 הוא העורך הראשי ובמאי מערכונים של "ערב הסטנדאפ הגדול" בשידורי קשת.<ref></ref> משדר שנתי למען תנועת הנוער "כנפיים של קרמבו" בהנחיית איל קיציס.

ב 2022 יצר וערך סדרה לכאן 11 הנקראת "בלי פאניקה" עם גורי אלפי ולוסי איוב. בסדרה הם יוצאים לבדוק כיצד ישראל נערכת לאסון הבא. בשנת 2023 התקבלה הסדרה לכנס בינלאומי בטייוואן.<ref></ref>

באותה שנה היה העורך ראשי ואחד היוצרים של הסרט "ארץ נהדרת – פגישת מחזור".<ref></ref> סרט דוקומנטרי באורך מלא על "20 שנות ארץ נהדרת". ששודר בשידורי קשת.

בשנת 2023 הוא העורך הראשי והבמאי של תוכנית הסאטירה "מה שתגידו" בכאן 11.

== חיים אישיים ==
נשוי ואב לשתי בנות.

== קישורים חיצוניים ==

== הערות שוליים ==

קטגוריה:אנשי תקשורת ישראלים
קטגוריה:אנשי טלוויזיה ישראלים
קטגוריה:אנשי המושב
קטגוריה:ישראלים ילידי ארצות הברית
קטגוריה:בוגרי המסלול האקדמי המכללה למינהל
קטגוריה:עולים בשנות ה-1980
קטגוריה:ישראלים שנולדו ב-1984
יוסף פיאמיטה

רבי יוסף פיאמיטה היה רבה של אנקונה וראש הישיבה בה, פייטן ומקובל איטלקי.

== ביוגרפיה ==
בעת כהונתו כרבה של אנקונה נאבק בשבתאות ובספיחיה.

בשנת תס"ט הדפיסו חברת 'שומרים לבקר' באנקונה קובץ בשם "אור בקר" ובו פיוטים ותפילות שחיבר הרב פיאמיטה, הקובץ הודפס בשנית בשנת תק"א. שרדו ממנו מספר פיוטים, ובהם 'ברכי עדתי אל' שחיבר כתפילת הודאה על הינצלו מרעידת האדמה באיטליה ב־1691.

שמועות רבות ממנו הובאו בכתבי רבני דורו.

בכתב ידו נשארו שלושה כרכים של דרשות.

מתלמידיו היו רבי יצחק פאציפיקו רבה של ונציה, רבי חיים וולטירה ועוד רבים.

נפטר בט' בשבט ה'תפ"א ונקבר באנקונה, את מקומו ברבנות אנקונה מילא חתנו רבי שמשון מורפורגו.

==ספריו==
* 
==קישורים חיצוניים==
* 
* 
* 
==הערות שוליים==

קטגוריה:אנקונה: רבנים
קטגוריה:נפטרים ב-1721
טולסה קינג

המלך של טולסה (באנגלית: Tulsa King) היא סדרת טלוויזיה אמריקאית של דרמת פשע שנוצרה על ידי טיילור שרידן עם טרנס ווינטר של חברת פרמאונט+. בסדרה מככב סילבסטר סטאלון, התפקיד הראשי הראשון שלו בסדרת טלוויזיה. סטאלון מגלם קאפו מאפיה שזה עתה יצא מהכלא ונשלח לטולסה, אוקלהומה, שם הוא מתחיל להקים ארגון פשע. הבכורה הייתה ב-13 בנובמבר 2022. בנובמבר 2022, הסדרה חודשה לעונה שנייה אשר תעלה לאוויר בתאריך ה-24 בספטמבר.

== עלילה ==
דווייט "הגנרל" מנפרדי הוא קאפו מאפיה ניו יורקי שסיים זה עתה לרצות עונש מאסר של 25 שנה. עם השחרור, הבוס שלו שולח אותו לטולסה, אוקלהומה, כדי להקים שם "סניף" של המאפיה. מבלי להכיר אף אחד באזור, "הגנרל" מחפש צוות חדש שיעזור לבסס את האימפריה שלו.

== צוות שחקנים ==
=== ראשי ===
* סילבסטר סטאלון בתור דווייט "הגנרל" מנפרדי, קאפו במאפיית משפחת "אינברניצי" שמגיע לטולסה לאחר שריצה 25 שנות מאסר בגין רצח.
* אנדריאה סאבאג' בתור סטייסי ביל, מושא האהבה של מנפרדי וסוכנת ATF בכירה
* מרטין סטאר בתפקיד לורנס "בודהי" גייגרמן, סוחר מריחואנה שגויס על ידי מנפרדי לסייע במימון הסינדיקט שלו
* ג'יי וויל בתור טייסון מיטשל, נהג מונית לשעבר שהופך לנהג של דווייט ולחבר הראשון בסינדיקט מנפרדי.
* מקס קאסלה בתור ארמנד "מני" טרויסי, חייל לשעבר של משפחת אינברניצי שפתח חיים חדשים בטולסה בעבודה בחוות סוסים של משפחת פנריו, לאחר שהפר את הנדר שלו למשפחת אינברניצי. הוא מצטרף לצוות של מנפרדי לאחר שניסה להרוג אותו ללא הצלחה.
* דומניק לומברדוצי בתפקיד דון צ'ארלס "צ'יקי" אינברניצי, הסגן של משפחת אינברניצי
* וינסנט פיאצה בתור וינס אנטונאצ'י, הקאפו העליון של צ'יקי
* AC פיטרסון בתור פיט "דה רוק" אינברניצי, הבוס החולה של משפחת אינברניצי
* גארט הדלונד בתפקיד מיץ' קלר, כוכב אקס רודיאו, אסיר לשעבר ובעל בר נוכחי שהוא מקורב לסינדיקט מנפרדי
* דנה דיליני בתור מרגרט דוורו, הבעלים של חוות הסוסים פנריו
*

== ביקורת ==
אתר הביקורות Rotten Tomatoes דיווח על דירוג אישור של 79% ודירוג ממוצע של 6.6/10, בהתבסס על 47 ביקורות. המבקרים המקצועיים של האתר קורא, "הקומדיה המעופשת טולסה קינג מרגישה לפעמים כמו להזמין ספגטי עם מרינרה ובמקום זאת לקבל אטריות ביצים וקטשופ, אבל סילבסטר סטאלון עדיין שולט על המסך בקסם המדהים שלו". ב- Metacritic, יש לו ציון ממוצע משוקלל של 65 מתוך 100 על סמך 28 מבקרים, מה שמצביע על "ביקורות חיוביות בדרך כלל".

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס אמי האמנותי
|תיאום הפעלולים הטוב ביותר בסדרת קומדיה או תוכנית וראייטי
|פרדי פול
|
|<ref></ref>
|}

==קישורים חיצוניים==
* 

== הערות שוליים ==

קטגוריה:פרמאונט+: תוכניות וסדרות
קטגוריה:תוכניות טלוויזיה באנגלית
פרנסואה כריסטוף אדמונד דה קלרמן

קברו של דה קלרמן
פרנסואה כריסטוף אדמונד דה קלרמן, הדוכס השלישי מוואלמי (בצרפתית: François Christophe Edmond de Kellermann; 14 במרץ 1802–2 באוקטובר 1868) היה מדינאי מובהק, היסטוריון פוליטי ודיפלומט תחת המונרכיה של יולי. 

== ביוגרפיה ==
קלרמן נולד ב-14 במרץ 1802 והיה בנו של פרנסואה אטיין דה קלרמן ונכדו של המרשל פרנסואה כריסטוף דה קלרמן. הוא נבחר ללשכת הצירים ב-1842, ופרש מהפוליטיקה ב-1848. עם מותו ללא ילדים התואר נכחד.

== עבודותיו ==
* De la force du droit et du droit de la force (1850)
* Histoire de la campagne de 1800 (1854, נכתב באמצעות ניירות של אביו)
* Le génie des peuples dans les arts (1867)

==קישורים חיצוניים==

== הערות שוליים ==

קטגוריה:פוליטיקאים צרפתים
קטגוריה:צרפתים ממוצא גרמני
קטגוריה:אישים הקבורים בבית הקברות פר לשז
קטגוריה:ילידי 1802
קטגוריה:צרפתים שנפטרו ב-1868
טום בראון

טום בראון (באנגלית: Thom Browne; נולד ב-27 בספטמבר 1965) הוא מעצב אופנה אמריקאי. הוא המייסד וראש חטיבת העיצוב של מותג האופנה העילית "Thom Browne".<ref name=":0"></ref><ref></ref>

== ביוגרפיה ==
בראון נולד באלנטאון, פנסילבניה ב-27 בספטמבר 1965.<ref></ref> הוא סיים את לימודיו בבית הספר התיכון ולאחר מכן למד באוניברסיטת נוטרדאם, שם התחרה בקבוצת האתלטיקה הקלה וסיים עם תואר בכלכלה.

לאחר שניסה לפתח קריירת משחק בלוס אנג'לס, בראון עבר להתגורר בניו יורק בשנת 1997, שם החל לעבוד כמוכר בבית האופנה ארמני. לאחר מכן עבר בחברת קלאב מונקו ואז בפולו ראלף לורן. הוא לאחר מכן קודם להוביל את צוות הפיתוח היצירתי של החברה, שם עבר בצמוד למעצב האופנה ראלף לורן. בראון הוביל את מחלקת העיצוב בקלאב מונקו במשך שנים, לפני שהשיק את החברה שלו - "Thom Browne".[[מישל אובמה בהשבעה של אובמה בשנת 2012 לובשת שמלה בעיצובו של בראון.<ref></ref>]]
משקפי שמש בעיצובו של בראון
בספטמבר 2006 חברת הקמאונאות האמריקאית ברוקס ברודרס הודיעה על שיתוף הפעולה שלה עם בראון כמעצב אורח בקולקציה בשם "Black Fleece" של 50 פריטי לבוש לנשים ולגברים.<ref name=":0" /> הקולקציה נמכרה באופן בלעדי ב-30 סניפים של הרשת ברחבי העולם מספטמבר 2007. ביולי 2008 הודיעה החברה כי שיתוף הפעולה עם בראון נמשך. הפרויקט המשותף נמשך כשלוש שנים ואף כלל אפילו פתיחת חנות ייעודית למותג בשכונת ווסט וילאג' בניו יורק.

בשנת 2008 בראון שיתף פעולה עם חברת האופנה האיטלקית מונקלר בקולקציית ביגוד גברים יוקרתית שהושקה בינואר 2009.<ref name=":0" /><ref></ref> הקולקציה הוצגה בשבוע האופנה במילאנו.

באוגוסט 2018 חברת האופנה העילית האיטלקית זניה רכשה 85% מהמותג של בראון תמורת 500 מיליון דולר.<ref></ref> בראון מחזיק את ה-15% הנותרים בחברה ומתפקד כמנהל קריאייטיב בכיר.

בספטמבר 2020 בראון עיצב צעיף כחלק מקולקציית האופנה של ג'ו ביידן, "Believe in Better" יחד עם עוד 18 מעצבי אופנה נוספים כחלק מהקמפיין הבחירות של ביידן לנשיאות ארצות הברית.<ref></ref><ref></ref>

בשנת 2021 אדידס הגישה תביעה נגד בראון בטענה שדפוסי ארבעת הפסים שבהם השתמש בעיצוביו הפרו את זכויות החברה על הסימן המסחרי שלה. בינואר 2023 נדחתה התביעה על ידי חבר מושבעים בניו יורק.<ref></ref>

באוקטובר 2022 מונה בראון ליושב ראש מועצת מעצבי האפנה של אמריקה במקום טום פורד.<ref></ref>

באפריל 2023 נכלל ברשימת טיים 100 השנתית.<ref></ref>

== פרסים והוקרה ==
* 2008: מעצב השנה של מגזין GQ
* 2012: פרס העיצוב של מוזיאון קופר יואיט לעיצוב<ref>Official site, [https://www.thombrowne.com/about.html ABOUT THOM BROWNE]</ref>
* 2006, 2013, 2019: פרס מעצב בגדי הגברים של השנה של מועצת מעצבי האפנה של אמריקה

== חיים אישיים ==
בראון בזוגיות עם אנדרו בולטון, אוצר של מוזיאון המטרופוליטן לאמנות ושל המוזיאון הבריטי.<ref name="Yaeger"></ref> אחיו הגדול, פט בראון, הוא חבר לשעבר בסנאט מדינת פנסילבניה.

== קישורים חיצוניים ==
* 

== הערות שוליים ==

קטגוריה:מעצבי אופנה אמריקאים
קטגוריה:ספורטאים להט"בים אמריקאים
קטגוריה:פנסילבניה: אישים
קטגוריה:חברות אופנה אמריקאיות
קטגוריה:מותגי אופנה עילית
קטגוריה:בוגרי אוניברסיטת נוטרדאם
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1965
זרזיר מתכתי

זרזיר מתכתי (שם מדעי: Aplonis metallica) הוא מין של עוף ממשפחת הזרזיריים החי בטבע באזור הטרופי של מזרח אינדונזיה באיי מאלוקו, בגינאה החדשה, קווינסלנד ובאיי שלמה. המין תואר למדע בידי החוקר הגרמני קונרד ג'ייקוב טמינק ב-1824.

==תיאור==
אורך הזרזיר בין 21 ל-26 ס"מ ושני הזוויגים דומים מאוד. זרזירים לא בוגרים הם בעלי כסות נוצות אפורה-כסופה מפוספסות בחום בהיר ועם כנפיים וראש חומים, בעוד הבוגרים שחורים-מבריקים בירוק עד סגול, מה שהביא לשמם. הם בעלי עיניים אדומות עזות, זנב שחור וארוך ומקור עבה וכהה.

הזרזירים חיים בלהקות קטנות וחברתיות באזורי יערות לחים וכן במנגרובים ובסוואנות לחות והם פעילי יום הניזונים בעיקר מפירות, צוף וזחלים. הם מתרבים על עצי יערות גבוהים ואינם חוששים מאנשים מתקרבים. הם מקננים בקבוצות לרוב סביב העונה הגשומה שבין אוקטובר למרץ ומקננים בקן כדורי המזכיר את קיני האורגיים.

זרזיר זה נפוץ ואיננו בסכנה בטבע.

====תת-מינים====
לזרזיר ישנם 4 תת-מינים:
* A. m. inornata
* A. m. metallica
* A. m. nitida
* A. m. purpureiceps

==קישורים חיצוניים==

==הערות שוליים==

קטגוריה:בעלי חיים שתוארו ב-1824
קטגוריה:טקסונים שתוארו בידי קונרד יאקוב טמינק
קטגוריה:זרזיריים
קטגוריה:אוסטרליה: עופות
דאנסה דה לוס וולדורס

גברים מעופפים מתחילים את הריקוד שלהם, Teotihuacan
Totonacs of Papantla, Veracruz מבצעים את טקס ה"וולדורס".
סרטון קצר של ריקוד פולחן Voladores, Cozumel, MX

ה- Danza de los Voladores ( ; "ריקוד העלונים"), או פאלו וולדור ( ; "קוטב מעופף"), הוא טקס/פולחן מזו-אמריקאי עתיק המבוצע עד היום, אם כי בצורה שונה, במקומות שונים במקסיקו. מאמינים שמקורו בבני העמים: נאואה, הואסטק ואוטומי במרכז מקסיקו, ולאחר מכן התפשט ברוב חלקי מזו-אמריקה. הטקס מורכב מריקוד וטיפוס של שלושים מטרים אל מוט שממנו ארבעה מתוך חמשת המשתתפים משגרים את עצמם קשורים בחבלים כדי לרדת אל הקרקע. החמישי נשאר על גבי המוט, רוקד ומנגן בחליל ותוף. לפי מיתוס אחד, הטקס נוצר כדי לבקש מהאלים לשים קץ לבצורת קשה. למרות שהטקס לא מקורו באנשי טוטונאק, כיום הוא קשור אליהם מאוד, במיוחד אלה שבפאפנטלה ובסביבתה במדינת וראקרוס המקסיקנית.<ref name="wilkerson7576">Wilkerson, S. Jeffrey K (1987). El Tajin: A Guide for Visitors. pp.&nbsp;75–76. ISBN&nbsp;<bdi>968-499-293-9</bdi>.</ref> הטקס קיבל את השם למורשת תרבותית בלתי מוחשית על ידי אונסק"ו על מנת לעזור לטקס לשרוד ולשגשג בעולם המודרני.<ref name="mcclat">"'Flying Men' are now Cultural Heritage". McClatchy - Tribune Business News. Washington, D.C. 2009-10-01.</ref> האצטקים האמינו שדנזה דה לוס וולדורס הוא סמל התרבות שלהם.

==קישורים חיצוניים==

* 

==הערות שוליים==

קטגוריה:אצטקים
קרתה (עיר לויים)

שרידים שנמצאו בסיום עונת החפירות השלישית ב-1969, ככל הנראה של העיר המקראית "קרתה"
קרתה הייתה עיר מקראית בנחלת שבט זבולון, והיא אחת מארבעים ושמונה ערי הלויים, ערים בארץ ישראל שעם ישראל נצטווה בתורה להעניק ללויים ולכהנים. לדעת ויליאם פוקסוול אולברייט, חוקר מקרא, שם העיר "קרתה" מבוסס על השם "קרתן", שם נרדף לעיר המקראית קריתיים. העיר מזוהה עם מבצר עתלית, אתר ארכאולוגי ובו מבצר צלבני (למרות שלא מוקמה בדיוק שם), או בשטח שבינו לבין ח'רבת דוצטרי, התיישבות אשר מוקמה ממזרחית לקרתה.<ref></ref>

העיר קרתה מצוינת בתנ"ך ביהושע כא, לד: , שם מצוין שהלויים הנותרים קיבלו 4 ערים משבט זבולון מאלוהי היהדות, וביניהן קרתה.<ref></ref>

בכתבים היסטוריים מצוין כי בתקופה ההליניסטית בארץ ישראל, חרבה עתלית העתיקה, ותושביה הקימו את קרתה באזור סמוך אליה (כיום באזור ממוקם תל סחר, בסמוך למושב העובדים מגדים). קרתה מוזכרת גם בכתביו של הנוסע מבורדו משנת 333, שם הוא מכנה אותה בשם "מוטציו קרתה".<ref></ref>

== לקריאה נוספת ==
* 

== הערות שוליים ==

קטגוריה:אתרי המקרא
קטגוריה:ערי לויים
קטגוריה:מישור החוף הצפוני: אתרים ארכאולוגיים
KH-8 Gambit 3

מבנה הלוויין
KH-8 Gambit 3 הייתה סדרת לווייני ריגול של ארצות הברית ששוגרה בשנים 1966–1984. הלוויינים פעלו בשיטה זהה ללווייני מיזם קורונה והחזירו סרט צילום לא מפותח לכדור הארץ. הסדרה כללה 54 לוויינים. הלוויינים הגיעו לרזולוציה של 0.1 מ'. הם נבנו בלוקהיד קורפוריישן וצוידו במצלמה מתוצרת קודאק. משך פעולת הלוויין הייתה כחודש. דגמים מאוחרים צוידו ב-2 קפסולות נחיתה. הלוויינים הופעלו על ידי משרד הסיור הלאומי. בשנת 2011 נתוני התוכנית שוחררו לידיעת הציבור.

הפרויקט התחיל כפיתוח המשך של לווייני סדרה KH-7 GAMBIT. כל הלוויינים שוגרו מבסיס חיל האוויר ונדנברג בעזרת משגר טיטן 3. מכלל השיגורים שלושה לא הצליחו להביא את הלוויין למסלול המתוכנן. הלוויינים פעלו במסלול לווייני נמוך. במהלך הפעילות לוויינים עברו מספר שדרוגים. בשנת 1971 הוחלפה המצלמה הראשית של הלוויין לדגם מתקדם.

צילום משגר [[N-1 שהתקבל מהלוויין]]
לוויינים היו במשקל כ-4100 ק"ג. על הלוויינים היו מותקנים 4 מצלמות. היה ניתן לצלם לוויינים אחרים. יכולת זו נוצלה לצילומי לוויינים סובייטיים ותחנת החלל סקיילאב לקראת התיקון שתבצע משימת סקיילאב 2.

עלות כוללת של 54 שיגורים הייתה 2.3 מיליארד $ במחירים שותפים, כ-10 מיליארד $ במחירי 2012.

==קישורים חיצוניים==

* [http://www.astronautix.com/k/kh-8.html תיאור הלוויינים]
* [https://web.archive.org/web/20171007021539/http://www.nro.gov/history/csnr/gambhex/Docs/GAM_3_Fact_sheet.pdf תיאור פעילות הלוויין]
* [https://www.nationalmuseum.af.mil/Visit/Museum-Exhibits/Fact-Sheets/Display/Article/195922/gambit-3-kh-8-reconnaissance-satellite/ תיאור הלוויינים]
* [https://web.archive.org/web/20171007021335/http://nro.gov/foia/declass/GAMHEX/GAMBIT%20and%20HEXAGON%20Histories/6.PDF היסטוריית פיתוח]
* [https://web.archive.org/web/20230414051811/https://www.nro.gov/FOIA/Major-NRO-Programs-and-Projects/GAMBIT-Dual-Mode/ רשימת מסמכי התוכנית ששוחררו לציבור]

קטגוריה:לוויינים אמריקאיים
קטגוריה:לווייני ריגול